شه‌فه‌ق نيوز/ له‌چوارچيوه‌ى هه‌وڵه‌يل ئه‌را جيوه‌جيكردن به‌رنامه‌ى حكومه‌ت ك سه‌رۆك ئه‌نجومه‌ن وه‌زيره‌يل رينمايى كردگه‌، ئه‌وه‌سه‌ ك چه‌وديرى له‌ بارودوخ په‌نابه‌ره‌يل عراقى بكريه‌ێد له‌ ده‌يشت وڵات.
وه‌زاره‌ت كووچ و كووچبه‌ره‌يل عراقى بڕيگ له‌ به‌رنامه‌يل وه‌كاربه‌ر و قه‌رزه‌يل له‌ وه‌زاره‌ت كار و كاروبار كومه‌ڵايه‌تى ئه‌را ئه‌و عراقيه‌يله‌ وه‌رگرتگه‌ ك له‌ ده‌وڵه‌ته‌يل ئۆرپاوه‌ گله‌و ئه‌خوه‌ن ئه‌را عراق و بڕ هه‌يشت مليۆن دينار عراقييه‌.
له‌و باوه‌تيشه‌و عه‌باس جه‌هانگير وه‌ريه‌وبه‌ر گشتى ده‌زگاى كاروبار لقه‌يل قسه‌كه‌ر فه‌رمى وه‌زاره‌ته‌گه‌ وت: وه‌زاره‌ته‌گه‌ نسبه‌يگ له‌ به‌رنامه‌ى وه‌كاربه‌ر و قه‌رز ئه‌را ئه‌و په‌نابه‌ره‌يل وه‌رگرتگه‌ ك له‌ ده‌وڵه‌ته‌يل ئۆرپييه‌و گله‌و ئه‌خوه‌ن له‌وه‌ر به‌رزه‌وكردن مه‌عيشه‌ت و جيگيركردنيان له‌ كۆمه‌ڵگا تا هوير له‌ كووچكردن ناياسايى نه‌كه‌ن وه‌ره‌و ده‌يشت وڵات.
